钦定古今图书集成/理学汇编/文学典/第116卷 > 江仲鱼〈何其渔 张复亨 林宗大 林光宇〉
## 钦定古今图书集成/理学汇编/文学典/第116卷 > 江仲鱼〈何其渔 张复亨 林宗大 林光宇〉

按《列朝诗集》：徐兴公曰：“崇安诸生江仲鱼，有硕人之
致，武夷诸峰，各置笔砚书帙，随意所适。时衣道衣，冠
道冠，俨然羽流也。尝赋《秋风怀友吟》二十馀首，皆道
侣渔樵猿鹤之属，风尘之客不与焉。年三十而卒。”建
宁何其渔，字樵仲，为诗有苦思。闽诸生张复亨，字阳
生、林宗大，字时中，皆好吟咏，与余兄弟交驩，而皆早
卒。林光宇字子真，作《鸿门宴》乐府，每自诧，不减谢皋
羽、杨廉夫也。负才跅弛，病狂易而死，曹能始刻其诗
一卷。吾乡一时之隽，未见其止，知之者鲜矣。